Način predaje projekata na predmetu BP1

Ovaj dokument opisuje način na koji studenti treba da predaju svoje predmetne projekte na predmetu BP1.

Prvi cilj ovakvog načina predaje projekata je automatizacija prikupljanja projekata koje studenti šalju na mail.

Drugi cilj jeste automatizacija pripreme projekata za proveru na plagijarizam. Softver automatski obrađuje poslate fajlove i izdvaja fajlove u kojima se nalazi programski kod koji su pisali studenti.

Razvijeno softversko rešenje je testirano za različite slučajeve korišćenja, ali studenti treba striktno da se pridržavaju načina predaje projekata, koji je opisan u nastavku dokumenta. Studenti koji se ne pridržavaju procedure za predaju projekta rizikuju da se njihov projekat ne bude procesiran, a samim tim i gube pravo na odbranu istog.

Proces predaje projekata se sastoji iz sledećih koraka:

1. Napraviti novi folder i nazvati ga na sledeći način: IME[razmak]PREZIME[razmak]BROJINDEKSA-GODINAUPISA,
2. U kreirani folder prekopirati celokupan sadržaj iz foldera u kome se nalazi implementacija projekta:
   1. bin folder,
   2. obj folder,
   3. sve .c i .h fajlove i
   4. eventualne fajlove sa test datotekama,
3. Iz IME[razmak]PREZIME[razmak]BROJINDEKSA-GODINAUPISA/bin/Debug podfoldera izbrisati .exe fajl,
4. Celokupan sadržaj foldera kompresovati u .zip format (korišćenjem nekog arhiver alata, npr 7zip) i
5. IME[razmak]PREZIME[razmak]BROJINDEKSA-GODINAUPISA.zip fajl poslati na [baze1.projekti@gmail.com](mailto:baze1.projekti@gmail.com)

Implementacija pomenutog softverskog rešenja se može pronaći na sledećem github repozitorijumu: <https://github.com/brankoterzic/GmailDownloader>

Svaka sugestija i dodatno testiranje su dobrodošli!